CELEX: 32021R2069
Language: fi
Date: 2021-11-25 00:00:00
Title: Komission täytäntöönpanoasetus (EU) 2021/2069, annettu 25 päivänä marraskuuta 2021, täytäntöönpanoasetuksen (EU) 2019/2072 liitteen VI muuttamisesta siltä osin kuin on kyse ruokaperunoiden tuomisesta unioniin Bosnia ja Hertsegovinasta, Montenegrosta ja Serbiasta sekä täytäntöönpanopäätösten 2012/219/EU ja (EU) 2015/1199 kumoamisesta

26.11.2021   
               
               
                  FI
               
               
                  Euroopan unionin virallinen lehti
               
               
                  L 421/28
               
            
         KOMISSION TÄYTÄNTÖÖNPANOASETUS (EU) 2021/2069,
         annettu 25 päivänä marraskuuta 2021,
         täytäntöönpanoasetuksen (EU) 2019/2072 liitteen VI muuttamisesta siltä osin kuin on kyse ruokaperunoiden tuomisesta unioniin Bosnia ja Hertsegovinasta, Montenegrosta ja Serbiasta sekä täytäntöönpanopäätösten 2012/219/EU ja (EU) 2015/1199 kumoamisesta
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon kasvintuhoojien vastaisista suojatoimenpiteistä, Euroopan parlamentin ja neuvoston asetusten (EU) N:o 228/2013, (EU) N:o 652/2014 ja (EU) N:o 1143/2014 muuttamisesta sekä neuvoston direktiivien 69/464/ETY, 74/647/ETY, 93/85/ETY, 98/57/EY, 2000/29/EY, 2006/91/EY ja 2007/33/EY kumoamisesta 26 päivänä lokakuuta 2016 annetun Euroopan parlamentin ja neuvoston asetuksen (EU) 2016/2031 (1) ja erityisesti sen 40 artiklan 2 kohdan,
         sekä katsoo seuraavaa:
         
                     (1)
                  
                  
                     Komission täytäntöönpanoasetuksen (EU) 2019/2072 (2) liitteessä VI olevassa 17 kohdassa kielletään tietyistä kolmansista maista peräisin olevien suvun Solanum L. lajien ja niiden hybridien mukuloiden tuominen unioniin, lukuun ottamatta 15 ja 16 kohdassa tarkoitettuja mukuloita, mukaan lukien lajin Solanum tuberosum L., jäljempänä ’asianomainen kasvi’, mukulat.
                  
               
                     (2)
                  
                  
                     Tätä kieltoa ei sovelleta täytäntöönpanoasetuksen (EU) 2019/2072 liitteessä VI olevan 17 kohdan neljännen sarakkeen b alakohdassa lueteltuihin eurooppalaisiin kolmansiin maihin ja tiettyihin alueisiin, jos ne on tunnustettu vapaiksi Clavibacter sepedonicus (Spieckermann & Kotthoff) Nouioui et al. -kasvintuhoojasta, jäljempänä ’asianomainen kasvintuhooja’, joka aiheuttaa perunan vaaleaa rengasmätää, tai jos niiden lainsäädäntö on hyväksytty unionin sääntöjä vastaavaksi siltä osin kuin on kyse kyseiseltä kasvintuhoojalta suojautumisesta.
                  
               
                     (3)
                  
                  
                     Montenegron toimittamista vuosina 2010–2020 toteutettuihin vuotuisiin tutkimuksiin liittyvistä tiedoista sekä maassa marraskuussa 2019 tehdyn peruna-alaa koskevan komission tarkastuksen yhteydessä kerätyistä tiedoista ilmenee, ettei asianomaista kasvintuhoojaa ole esiintynyt Montenegrossa. Vastauksena tarkastuksen loppuraportissa esitettyihin suosituksiin, jotka koskivat kasvien terveystarkastusten tehostamista peruna-alalla, Montenegro laati tyydyttävän toimintasuunnitelman seurantaa varten. Näin ollen on aiheellista tunnustaa Montenegro vapaaksi Clavibacter sepedonicus (Spieckermann & Kotthoff) Nouioui et al. -kasvintuhoojasta ja sallia ruokaperunoiden tuominen unioniin Montenegrosta, koska sen katsotaan olevan vapaa asianomaisesta tuhoojasta.
                  
               
                     (4)
                  
                  
                     Komission täytäntöönpanopäätöksissä 2012/219/EU (3) ja (EU) 2015/1199 (4) Serbia ja Bosnia ja Hertsegovina tunnustettiin vapaiksi asianomaisesta kasvintuhoojasta.
                  
               
                     (5)
                  
                  
                     Bosnia ja Hertsegovinassa ja Serbiassa suoritettujen tutkimusten tulosten ja tarkastusten perusteella tilanne kyseisissä maissa ei ole muuttunut edellä mainittujen täytäntöönpanopäätösten antamisen jälkeen, joten kyseisten kolmansien maiden katsotaan edelleen olevan vapaita asianomaisesta kasvintuhoojasta, ja niiden alueella tuotettujen ruokaperunoiden tuominen unioniin olisi sallittava.
                  
               
                     (6)
                  
                  
                     Sen varmistamiseksi, että Bosnia ja Hertsegovina, Montenegro, Serbia ja Yhdistynyt kuningaskunta pysyvät vapaina asianomaisesta kasvintuhoojasta, kyseiset kolmannet maat olisi velvoitettava toimittamaan komissiolle joka vuosi 30 päivään huhtikuuta mennessä edeltävän vuoden tutkimustulokset, jotka osoittavat, että asianomaista kasvintuhoojaa ei esiinny niiden alueella, koska tällöin tulosten asianmukainen kerääminen ja toimittaminen tapahtuisi tarkoituksenmukaisimpana ajankohtana.
                  
               
                     (7)
                  
                  
                     Täytäntöönpanoasetuksen (EU) 2019/2072 liitteessä VI olevan 17 kohdan neljännen sarakkeen b ja c alakohtaa olisi sen vuoksi muutettava, jotta ne koskisivat myös Bosnia ja Hertsegovinaa, Montenegroa, Serbiaa ja Yhdistynyttä kuningaskuntaa.
                  
               
                     (8)
                  
                  
                     Oikeudellisen selkeyden vuoksi täytäntöönpanopäätökset 2012/219/EU ja (EU) 2015/1199 olisi kumottava.
                  
               
                     (9)
                  
                  
                     Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
                  
               ON HYVÄKSYNYT TÄMÄN ASETUKSEN:
         
            1 artikla
            Muutetaan täytäntöönpanoasetuksen (EU) 2019/2072 liite VI tämän asetuksen liitteen mukaisesti.
         
         
            2 artikla
            Kumotaan täytäntöönpanopäätökset 2012/219/EU ja (EU) 2015/1199.
         
         
            3 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 25 päivänä marraskuuta 2021.
            
               
                  Komission puolesta
               
               
                  Puheenjohtaja
               
               Ursula VON DER LEYEN
            
         
         
            (1)  EUVL L 317, 23.11.2016, s. 4.
         
            (2)  Komission täytäntöönpanoasetus (EU) 2019/2072, annettu 28 päivänä marraskuuta 2019, Euroopan parlamentin ja neuvoston asetuksen (EU) 2016/2031 täytäntöönpanon yhdenmukaisten edellytysten vahvistamisesta kasvintuhoojien vastaisten suojatoimenpiteiden osalta, komission asetuksen (EY) N:o 690/2008 kumoamisesta ja komission täytäntöönpanoasetuksen (EU) 2018/2019 muuttamisesta (EUVL L 319, 10.12.2019, s. 1).
         
            (3)  Komission täytäntöönpanopäätös 2012/219/EU, annettu 24 päivänä huhtikuuta 2012, Serbian tunnustamisesta vapaaksi Clavibacter michiganensis ssp. sepedonicus (Spieckerman et Kotthoff) Davis et al. -organismista (EUVL L 114, 26.4.2012, s. 28).
         
            (4)  Komission täytäntöönpanopäätös (EU) 2015/1199, annettu 17 päivänä heinäkuuta 2015, Bosnia ja Hertsegovinan tunnustamisesta vapaaksi Clavibacter michiganensis ssp. sepedonicus (Spieckerman et Kotthoff) Davis et al. -organismista (EUVL L 194, 22.7.2015, s. 42).
      
      
         
            LIITE
            Korvataan täytäntöönpanoasetuksen (EU) 2019/2072 liitteessä VI olevan 17 kohdan neljännessä sarakkeessa oleva teksti seuraavasti:
            ”Kolmannet maat ja niiden alueet, lukuun ottamatta seuraavia:
            
                        a)
                     
                     
                        Algeria, Egypti, Israel, Libya, Marokko, Syyria, Sveitsi, Tunisia ja Turkki,
                        tai
                     
                  
                        b)
                     
                     
                        sellaiset kolmannet maat ja niiden alueet, jotka täyttävät seuraavat edellytykset:
                        
                                    i)
                                 
                                 
                                    ne ovat jokin seuraavista:
                                    Albania, Andorra, Armenia, Azerbaidžan, Färsaaret, Georgia, Islanti, Kanariansaaret, Liechtenstein, Moldova, Monaco, Norja, Pohjois-Makedonia, San Marino, Ukraina, Valko-Venäjä ja Venäjä (ainoastaan seuraavat osat: keskinen federaatiopiiri (Tsentralnyi federalnyi okrug), luoteinen federaatiopiiri (Severo-Zapadnyi federalnyi okrug), eteläinen federaatiopiiri (Južnyi federalnyi okrug), Pohjois-Kaukasian federaatiopiiri (Severo-Kavkazski federalnyi okrug) ja Volgan federaatiopiiri (Privolžski federalnyi okrug)),
                                    ja
                                 
                              
                                    ii)
                                 
                                 
                                    ne täyttävät yhden seuraavista edellytyksistä:
                                    
                                                —
                                             
                                             
                                                ne on asetuksen (EU) 2016/2031 107 artiklassa tarkoitetun menettelyn mukaisesti tunnustettu vapaiksi Clavibacter sepedonicus (Spieckermann & Kotthoff) Nouioui et al. -kasvintuhoojasta, tai
                                             
                                          
                                                —
                                             
                                             
                                                niiden lainsäädäntö, joka koskee Clavibacter sepedonicus (Spieckermann & Kotthoff) Nouioui et al. -kasvintuhoojalta suojautumista, on hyväksytty unionin sääntöjä vastaavaksi asetuksen (EU) 2016/2031 107 artiklassa tarkoitetun menettelyn mukaisesti,
                                             
                                          
                              tai
                     
                  
                        c)
                     
                     
                        Bosnia ja Hertsegovina, Montenegro, Serbia ja Yhdistynyt kuningaskunta (*1), jos seuraava edellytys täyttyy: kyseisten kolmansien maiden on toimitettava komissiolle joka vuosi 30 päivään huhtikuuta mennessä edeltävän vuoden tutkimustulokset, jotka osoittavat, että Clavibacter sepedonicus (Spieckermann & Kotthoff) Nouioui et al. --kasvintuhoojaa ei esiinny niiden alueella.
                     
                  
               (*1)  Ison-Britannian ja Pohjois-Irlannin yhdistyneen kuningaskunnan eroamisesta Euroopan unionista ja Euroopan atomienergiayhteisöstä tehdyn sopimuksen ja erityisesti Irlantia/Pohjois-Irlantia koskevan pöytäkirjan 5 artiklan 4 kohdan, luettuna yhdessä kyseisen pöytäkirjan liitteen 2 kanssa, mukaisesti tässä liitteessä olevilla viittauksilla Yhdistyneeseen kuningaskuntaan ei tarkoiteta Pohjois-Irlantia.””